Xake produkzioak

Xake Produkzioak Tolosan 2015ean  Xabier Ormazabalek eta Kepa Errastik sortu zuten antzerki konpainia da. Hasiera batean, Kepak diru-laguntza baten harira idatzitako antzezlan bat ekoiztea zen helburua, eta horrela ekoitzi zuten "Mami Lebrun". Bertan, Ane Pikaza-k eta Ainara Orteagak kolaboratu zuten, antzezle moduan; baita Gertari Etxegaraik ere, zuzendari moduan.

 Ezaugarriak 

"Mami Lebrun"-en ondoren, "Lur" ekoitzi zuten, familia osoarentzako ikuskizun bat. Beranduago etorri ziren "Fadoak entzuten zituen gizona" eta "Postdatarik gabeko gutunak". Estilo propio bat izan dute antzezlan guztiek: hala nola, umorea eta emozioaren arteko harremana, musikaren garrantzia, hezur haragizkoa ez den pertsonaiaren baten presentzia, norabide aldaketak dramaturgian... etab.

 Taularatutako antzezlanen zerrenda 
 Mami Lebrun (2016)  XVIII. Donostia Antzerki Saria 2018an, eta Kepa Errastirentzat izan zen Besarkada Saria 2020an.
 Lur (2018) (2018an Azpeitiko XXXVI. Euskal Antzerki Topaketetako Ikuslearen Saria)

 Fadoak entzuten zituen gizona (2020)  (2021ean XXI. Donostia Antzerki Saria)

 Postdatarik gabeko gutunak (2022)

 Argitalpenak 

 Mami Lebrun (Susa Argitaletxea, 2020)
 Sariak eta errekonozimenduak 

 2018: Donostia Antzerki Saria, 2017ko Antzezlan Onena Mami Lebrun
 2020: Antzerkiko Besarkada saria, Euskal Aktoreen Batasunak emanda.
 2021: Donostia Antzerki Saria, 2020ko Antzezlan Onena Fadoak entzuten zituen gizona
 2024: Donostia Antzerki Saria irabazi zuen Kepa Errastik zuzendutako Sexberdinak antzezlanak. Telmo Irureta eta Aitziber Garmendia zituen protagonista. Gidoia Kepa Errazti eta Telmo Esnalen artean sortu zuten. Sexua du ardatz antzezlanak. Ezgaitasunak dituztenen eta ez dituztenen sexu ohiturak eta bizipenak alderatzen ditu obrak.

 Erreferentziak 

 Ikus, gainera 
 Euskal Herriko antzerki taldeen zerrenda
 Euskal Antzerkigintza

 Kanpo- estekak 
 Webgunea
 Instagram
 Facebook
 Ganbila

Kategoria:Euskal Herriko antzerki taldeak